पूर्व IPS संजीव भट्ट को लगा गुजरात हाई कोर्ट से झटका, जमानत याचिका हुई खारिज, 6 महीने से बंद हैं जेल में  
आईपीएस संजीव भट्ट को लगा गुजरात हाई कोर्ट से झटका
गुजरात हाई कोर्ट ने जमानत याचिका कर दी खारिज
21 साल पुराने मामले में पिछले छह महीने से जेल में बंद हैं संजीव भट्ट
गुजरात उच्च न्यायालय ने मादक द्रव्य की जब्ती के दो दशक पुराने मामले में पूर्व आईपीएस अधिकारी संजीव भट्ट की ओर से दाखिल जमानत याचिका गुरुवार को खारिज कर दी. न्यायमूर्ति सोनिया गोखानी ने भट्ट को राहत देने से मना कर दिया. भट्ट मादक द्रव्य जब्ती के 23 साल पुराने मामले में पिछले साल सितंबर से जेल में हैं.    पिछले साल दिसंबर में बनासकांठा जिला में सत्र अदालत ने उनकी जमानत याचिका खारिज कर दी थी. इसके बाद उन्होंने उच्च न्यायालय का रुख किया था. भट्ट को 2015 में सेवा से बर्खास्त कर दिया गया था. वह 1996 में बनासकांठा जिले में पुलिस अधीक्षक थे.
श्वेता भट्ट ने आगे लिखा, 'आइये हम उन्हें दिखा देते हैं कि यदि संजीव की आवाज दबाई गई तो उनकी जगह हजारों लोग खड़े हो जाएंगे. हम अकेले नहीं हैं. यह समय है जब हम उनके लिये लड़ें जिन्होंने न्याय के लिए अपना जीवन समर्पित कर दिया'. आपको बता दें कि पूर्व आईपीएस अधिकारी संजीव भट्ट (Sanjiv Bhatt) को गुजरात सीआईडी ने 5 सितंबर को  22 साल पुराने एक मामले में गिरफ्तार किया था. पूर्व आईपीएस अधिकारी और 7 अन्य को 22 साल पहले कथित तौर पर मादक पदार्थ रखने के मामले में एक व्यक्ति की गिरफ्तारी के संबंध में पूछताछ करने के लिए पहले हिरासत में लिया गया था. पुलिस महानिदेशक (अपराध जांच विभाग) आशीष भाटिया ने बताया कि पूछताछ के कुछ देर बाद भट्ट को अपराध जांच विभाग ने गिरफ्तार कर लिया, जबकि अन्य अब भी हिरासत में हैं.